Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: érintettek jogaikat kizárólag személyesen gyakorolják, ezért az ügyvédekről szóló 1998. évi XI. törvény 2. §-a alapján
Paragraph Index: 1327

b) pontja szerint a képviselő-testület zárt ülést rendelhet el a vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene. A 17. § pedig kimondja, hogy a képviselő-testület üléséről jegyzőkönyvet kell készíteni, amely a megjelent képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott döntéseket tartalmazza, valamint hogy a választópolgárok — a zárt ülés kivételével — betekinthetnek a képviselő-testület előterjesztésébe és ülésének jegyzőkönyvébe. E körben is érvényes az adatvédelmi biztosnak az a korábbi állásfoglalása, mely szerint a közérdekű adatok megismeréséhez való jog minden esetben megelôzi az üzleti titok védelmét, amikor üzleti adatok megismerése a közpénzek felhasználása, a közvagyonnal való rendelkezés ellenôrzése miatt szükséges. Az Avtv. és a Ötv. közötti ellentmondások feloldása az Ötv. megfelelô módosításával oldható meg. Információszabadság versus üzleti titok Az üzleti titkok védelme és a közérdekű adatok nyilvánossága közötti konfliktus nemcsak az önkormányzatok gazdálkodása kapcsán került napirendre. Ebben az évben e körben a jellemző ügy az volt, hogy közérdekű adatoknak tekintendők-e a részben vagy egészen állami tulajdonban lévő gazdálkodó szervezetek, bankok gazdálkodásával kapcsolatos adatok. Egy országgyűlési képviselő azzal a panasszal fordult az adatvédelmi biztoshoz, hogy a száz százalékban állami tulajdonban álló Tartalékgazdálkodási Közhasznú Társaság (Kht.) vezetője megtagadta számára a betekintést a társaság pénzforgalmi adataiba. A biztos válaszában kifejtette, hogy a szóban forgó társaság a százszázalékos állami tulajdoni részesedés ellenére sem tekinthető állami szervnek. A társasággal kapcsolatos vagyonkezelési jogok a Földművelésügyi és Vidékfejlesztési Minisztérium kezében vannak, mely e jogokat a Kincstári Vagyoni Igazgatóságon (KVI) keresztül gyakorolja. Mind a minisztérium, mind pedig a KVI állami szerv. Ez azt jelenti, hogy ezek kötelesek a kezelésükben lévő, a Kht. működtetésével kapcsolatos gazdálkodási adatokból 2000/88/II. szám a kért felvilágosítást megadni, mégpedig nemcsak az országgyűlési képviselőknek, hanem az Avtv. 19. § (3) bekezdése alapján bárkinek. (Az üggyel kapcsolatos állásfoglalás a mellékletben olvasható.) (159/A/1999) Egy másik ügyben az egyik parlamenti párt elnöke abban kért állásfoglalást, hogy a hitelintézetekről és a pénzügyi vállalkozásokról

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes